钦定古今图书集成/历象汇编/庶征典/第072卷 > 《遵生八笺》 > 《雨沙》张泰
## 钦定古今图书集成/历象汇编/庶征典/第072卷 > 《遵生八笺》 > 《雨沙》张泰

老鲲呼干北溟水，烛龙衔穴烧馀滓。一片狂沙乘断
飙，飞渡江南数千里。谁言天上无行人，空中乱落车
马尘。青皇严令禁不得，掩却人间明媚春。羲和想迷
西崦路，午景徘徊愁作暮。鼎湖神后拟重来，鬼𧈪妒
口吹黄雾。阴气野霾韬百灵，烟埃眯眼花冥冥。海天
月浪洗一夜，明朝水绿山还青。

《晋书戴洋传》：“咸康五年，庾亮令毛宝屯邾城。九月，洋
言于亮曰：‘毛豫州今年受死，问：昨朝大雾晏风，当有
怨贼报仇攻围诸侯，诚宜远侦逻。宝问当在何时，答
曰：‘五十日内’’。”

《刘曜载记》：“晒攻石生于金墉，不恤军士，日与嬖人饮
博，大风拔木，昏雾四塞，石勒率众来战，曜昏醉被执，
为勒所杀。”

《十六国春秋·前赵录》：“愍帝即位，建元元年正月，黑雾
四塞，人如黑，五日而止。”

《魏书和跋传》：“跋出为平原太守，太祖宠遇跋，冠于诸
将。时群臣皆敦尚恭俭，而跋好修虚誉，昡曜于时，性
尤奢淫，太祖戒之弗革。后车驾北狩豺山，收跋，刑之
路侧，妻刘氏自杀以从。初将刑跋，太祖命其诸弟毗
等视诀，跋谓毗曰：‘灅北地瘠，可居水南，就耕良田，广
为产业。各相勉励，务自纂修。令之背己曰：‘汝曹何忍
视吾之死也’’？”毗等解其微意，诈称使者，去奔长安，追
之不及。太祖怒，遂诛其家。后世祖西巡五原，回幸豺
山校猎，忽遇暴风，云雾四塞。世祖怪而问之，群下佥
言跋世居此土，祠冢犹存，其或者能致斯变。帝遣建
兴公古弼祭以三牲，雾即除散。后世祖蒐狩之日，每
先祭之。

《北齐书神武本纪》：“神武自队主转为函使。尝乘驿过
建兴，云雾昼晦。”

天平元年二月，永宁寺九层浮图灾，既而有人从东
莱至，云及海上，人咸见之于海中，俄而雾起乃灭。
《唐书崔铉传》：“乾符五年，以户部侍郎同中书门下平
章事。昕旦告麻，大雾塞廷中，百僚就班修庆，大风雨
雹，时谓不祥。俄改中书侍郎兼工部尚书。”

《唐国史补》：李锜之擒也，侍婢一人随之。锜夜则裂衿
自书筦攉之功，言为张子良所卖。教侍婢曰：“结之衣
带，吾若从容奏对，当为宰相，扬、益节度，不得从客，受
极刑矣。吾死，汝必入内，上必问汝，汝当以此进之。”及
锜伏法，京城三日大雾不开，或闻鬼哭。宪宗又得帛
书，颇疑其冤。内出黄衣二袭赐锜及子，敕京兆府收
葬之。

《酉阳杂俎》：韩佽在桂州，有妖贼封盈，能为数里雾。先
是常行野外，见黄蛱蝶数十，因逐之，至一大树下忽
灭，掘之得石函，素书大如臂，遂成左道，百姓归之如
市，乃声言“某日将收，桂州有紫气者我必胜。”至期，果
紫气如疋帛，自山亘于州城，白气直冲之，紫气遂散。
天忽大雾，至午稍开霁，州宅诸树滴下小铜佛，大如
麦，不知其数。其年韩卒。

《册府元龟》：高骈为淮南节度使。僖宗光启三年十一
月雨雪，至三年二月，昏雾不解。或曰“下谋其上。”骈果
为毕师铎所杀。

《五代史汉臣郭允明传》：“李业与允明谋杀杨邠等。是
日无云而昏，雾雨如泣。日中载邠等十馀尸暴之市
中。允明手杀邠等诸子于朝堂西庑。”

《楚世家》：马希声，字若讷，殷次子也。殷建国，以希声判
内外诸军事。荆南高季昌闻殷将高郁，素教殷以计
策，而楚以强患之，常使谍者行间于殷，殷不听。希声
用事，谍者语希声曰：“‘季昌闻楚用高郁，大喜，以为亡
马氏者必郁也’。希声素愚，以为然，遽夺郁兵职。郁怒曰：‘吾事君王久矣，亟营西山，将老焉。犬子渐大，能咋
人矣’。”希声闻之，矫殷令杀郁。殷老，不复省事，莫知郁
死。是日，大雾四塞，殷怪之，语左右曰：“吾尝从孙儒，儒
每杀不辜，天必大雾，岂马步狱有冤死乎！”明日，吏以
状白，殷拊膺大哭曰：“吾荒耄如此，而杀吾勋旧！”顾左
右曰：“吾亦不久于此矣！”明年，殷薨。

《续湘山野录》：祖宗潜耀日，尝与一道士游于关河，无
定姓名，自御极不再见。上已驾幸西沼，生醉坐于岸，
太祖引至后掖见之，上谓生曰：“我寿还得几多？”生曰：
“但今年十月廿日夜晴，则可延一纪。”至所期之夕，上
御太清阁四望气，是夕果晴，星斗明灿，上心方喜。俄
而阴霾四起，天气陡变，雪雹骤降。移仗下阁，急传宫
钥开端门召“开封王。”即太宗也。

《宋史郑侠传》：“熙宁六年七月不雨，至于七年之三月，
人无生意，东北流民，每风沙霾曀，扶携塞道，羸瘠愁
苦，身无完衣。”

《清波杂志》：“绍圣北郊，斋宫告成，翼日驾幸。明晨微风
霾，即开霁。”

《癸辛杂识》：“辛卯三月初六日甲辰，黄雾四塞，天雨尘
土，入人鼻，皆辛酸，几案瓦垄间如筛灰，相去丈馀，不
可相睹。日轮如未磨镜，翳翳无光彩，凡两日夜。是夜
二鼓，望仙桥东牛羊司前居民冯家失火，其势可畏，
凡数路分火沿烧，至初七日势益盛，而尘雾益甚，昏
翳惨淡，虽火光烟气皆无所睹，直至午刻方息。南至”
太庙墙，北至太平坊南街，东至新门，西至旧秘书省
前，东南至小堰门吴家府，西南至宗正司、吴山、上岳
庙、皮场、星宿阁、伍相公庙，东北至通和坊，西北至旧
十三湾开元宫门楼，所烧逾万家，至今恰一甲子矣。
客云：“汉成帝建始元年，后周宣帝、陈后主祯明中，皆
有黄雾之变，未及考也。”

《金史》：“宣宗皇后王氏，中都人，明惠皇后妹也。其父微
时，尝梦二玉梳化为月，已而生二后、王氏姊妹。受封
之日，大风昏霾，黄气充塞天地。”

《仆散忠义传》：移剌窝斡僭号，兵久不决，忠义请除之，
拜平章政事，兼右副元帅，封荣国公。忠义至军，与贼
遇，时昏雾四塞，跬步莫睹物色，忠义祷曰：“狂寇肆暴，
杀戮无辜，天不助恶，当为开霁奠已。”昏雾廓然，
乐郊私语。至正丙申三月日晡时，天忽昏黄，若有霾
雾，市中喧传，言天有两日。发书占之，李淳风曰：“日不
可有二，风霾，日无光，占为上。刑急，人不乐生。天日变
色，有军急。其君无德，其臣乱国。嗟嗟，今岂其时乎！”
《明外史冯祯传》：“祯擢副总兵，协守延绥。正德六年，盗
起中原，祯失利，下马殊死𩰚，援绝死焉。明年是日，祯
死所，风霾大作。又明年亦如之。伊王奏闻，敕有司建
祠，岁以死日致祭。”

《胡世宁传》：“世宁改刑部尚书，有司奏，河清，甘露降，方
告谢。斋宿，风霾大作，世宁乞罢，不许。”

《淮南子天文训》：“困敦之岁，岁大雾起。”

《盐铁论》：“雹雾夏陨，万物皆伤。”

《黄宪外史》：匈奴寇边，黑雾三日如夜。君子曰：“幽厉之
气彰矣。”

《春秋胡传》：“阴阳之气不和而散，则为戾气曀霾。”
元池《说林》：“金陵极多蟹。古传有巨蟹，背圆五尺，足长
倍之，深夜每出啮人。其地有贞女，三十不嫁，夜遇盗，
逃出，遇巨蟹横道，忽化作美男子诱之，贞女怒曰：‘汝
何等精怪，乃敢辱我。我死当化毒雾以杀汝’。遂自触
石而死。明日大雾中，人见巨蟹死于道，于是行人无
复虑”矣。至今大雾中蟹多僵者。

《永昌府志》：“秋冬之间，于银龙江逆水而上，自寅至巳，
结雾如雨，远望若云入其中数步，即对面不见，能伤
人目，有则晴，无则雨。以此占天气，无有差者。